section_heading: Kultura i povijest
paragraph_text: Prema Lamhatty, informantu iz plemena Tawasa, koji je (1722.) izvijestio Robertu Beverleyu, Apalachicole su imali tri ili četiri naselja, viz.: Aulédley, Ephíppick, Sonepáh, i možda Socsoóky ( Socsósky). Godine 1832. spominju se njihove dvije grupe pod sinonimima Apalachicola i Tålwa låko. Godine 1836. ostaci Apalachicola odlaze u Oklahomu gdje su apsorbirani od Creek Indijanaca. Prema kalkulacijama i NAHDB-a godine 1700. Apalachicole su imali tek 500 duša, broj im nikada nije bio viši. Španjolci su ih 1738. popisali tek 315 a 1832. njih 250. Apalachicole kulturno pripadaju jugoistočnim ratarskim plemenima. Bili su saveznici Španjolaca i Muskogeeja, te neprijatelji Britanaca i drugih plemena.